প্রকাশ : ২১ নভেম্বর ২০১৯, ১৭:২০
জেএমআই সিরিঞ্জ এন্ড মেডিকেল ডিভাইসেস লিমিটেডের ব্যবস্থাপনা পরিচালক মোঃ আবদুর রাজ্জাক সিআইপি নির্বাচিত হয়েছেন।
দেশীয় অর্থনীতিতে অবদান রাখায় উৎপাদন খাতে সিআইপি শিল্প ২০১৭ নির্বাচিত হন তিনি। এর আগে একই শ্রেণিতে তিনি ২০১৫ সালে সিআইপি মনোনীত হয়েছিলেন।
বাংলাদেশের অর্থনীতিতে অবদান রাখা এই গুণী মানুষটি জাপানে বিলাসবহুল জীবনের মায়া ত্যাগ করে দেশের জন্য কাজ করার প্রত্যয় নিয়ে ফিরে আসেন।জাপানের ইনভেস্টমেন্ট এনে দেশের, দেশের মানুষের জন্য কাজ করে যাচ্ছেন। তারই স্বীকৃতি স্বরুপ বাংলাদেশ সরকার এই বিশেষ সম্মানে তাকে ভূষিত করেছেন দ্বিতীয় বারের মত।
আবদুর রাজ্জাক ১৯৮৯ সালে চট্রগ্রাম বিশ্ববিদ্যালয় থেকে অর্থনীতিতে এমএসএস ডিগ্রি লাভ করেন। অদম্য স্পৃহা, সততা, স্বপ্ন বাস্তবায়নের জন্য সুনির্দিষ্ট লক্ষ্য নিয়ে এগিয়ে যাওয়া, দেশের জন্য কিছু করার মানসিকতা, নিজের শিকড়কে ভুলে না যাওয়া এই বিষয়গুলো দারুনভাবে নিজের মধ্যে রপ্ত করেই এগিয়ে চলা বাংলাদেশের অন্যতম সফল এই শিল্প উদ্যোক্তার।